Serikali ya Ethiopia imesema ripoti ya awali kuhusu ajali ya ndege ya Boeing
737 Max 8, ambamo watu 157 waliuawa huenda ikatolewa wiki hii.  Haikutoa maelezo zaidi juu ya tarehe ya uhakika kutolewa ripoti hiyo, wala
dondoo kuhusu ugunduzi wake.  Msemaji wa Wizara ya Mambo ya Nje Nebiat Getachew, amesema Wizara ya
Usafirishaji itatoa ripoti ya awali juu ya uchunguzi wake wa ajali hiyo
iliyotokea Machi 10, ambamo ndege hiyo ya Boeing 737 Max 8 ilianguka muda mfupi
tu baada ya kuruka kutoka Addis Ababa.  Wizara ya Usafirishaji ambayo ndiyo inahusika na uchunguzi huo, ilisema
baadae kuwa bado itachukuwa siku kadhaa. 